Tässä Jerusalem uutiset ja Pekka Sartola, oikein hyvää jouluaattoiltaa.
Uutisaiheitamme tänään;
Tänä vuonna juutalaisten Hanukka juhla ja kristillisen maailman joulu -
osuvat samoihin päiviin.
Israelissa odotetaan melkoista ruuhkaa pyhäpäiviksi, -
kun useita eri uskontokuntia edustavia vieraita kautta maailman -
saapuu juhlimaan näitä kahta juhlaa.
Hanukka juhla on hyvin erikoista aikaa etenkin Jerusalemissa, -
sillä maan pääkaupunki herää aivan uuteen eloon ja ilmassa on -
toivoa, jännitystä ja perinteistä hauskanpitoa, sillä joka ilta tapahtuu -
mm. hanukia-kynttilänsytytys- seremonia Länsimuurilla, -
joka valaistaan tuolloin aivan erityisellä tavalla.
Muutoin hanukka on vain rabbiininen juhla, jossa muistellaan -
hasmonelaisten voittoa hellenistisestä seleukidi-imperiumista, -
joka tapahtui muutamia vuosia kestäneen kapinan jälkeen, -
runsaat puoli vuosisataa ennen nykyisen ajanlaskumme alkua.
Tuon voiton juhlinnan aikana tapahtui ihme.
Temppelin seitsenhaaraisessa Menora-kynttelikössä -
oli öljyä vain vuorokaudeksi, mutta öljy kestikin kaikkiaan kahdeksan päivää, -
joka on myös koko hanukka juhlan kestoaika.
Juhla alkoi maanantaina 19. Joulukuuta -
ja kestää siis tiistai-iltaan 27. joulukuuta saakka.
Israelin tulevan pääministeri Netanjahun mukaan -
hänen maansa ja Saudi-Arabian välinen rauha -
ja diplomaattiset tunnustukset -
voisivat olla avain koko Lähi-itää käsittävälle rauhalle.
Hän mainitsi asiasta Al Arabiya- medialle antamassaan haastattelussa.
Netanjahu: "Meillä voi olla uusi rauhanaloite, joka muodostaa -
suuren harppauksen sekä arabien ja Israelin konfliktin -
että lopulta myös Palestiinan ja Israelin konfliktin ratkaisemiseksi.
Uskon, että voimme lopettaa arabien ja Israelin konfliktin -
ja saavuttaa rauhan palestiinalaisten kanssa.
Meidän on vain oltava luovia sen suhteen."
Hän halusi samalla lievittää pelkoja tulevasta äärioikeistohallituksesta.
Mikään muu arabimaa ei ole liittynyt sopimuksiin sen jälkeen, -
mutta pitkään on spekuloitu, että Saudi-Arabia voisi olla seuraava.
Toisaalta Bahrainin ulkoministeri Abdullatif bin Rashid Al Zayani -
sanoi viime viikolla israelilaisille toimittajille, -
että mitkään muut arabimaat eivät liittyisi, -
ellei tapahtuisi konfliktin edistystä kohti kahden valtion ratkaisua.
Israelin ja sunnimuslimien Persianlahden monarkiat -
ovat huolissaan shiialaisen Iranin ydin- ja ohjusohjelmista -
ja sen välitysverkostosta.
He näkevät Abrahamin sopimuksissa myös taloudellisia mahdollisuuksia.
Saudi-Arabia onkin tehnyt joitain tunnustelevia eleitä Israelin suuntaan
ja ilmoitti heinäkuussa avaavansa -
Saudi-Arabian ilmatilan kaikille lentoyhtiöille.
Uusia todisteita raamatullisista Israelin ja Juudan kuninkaista -
on löytynyt Jerusalemin vanhoista kalliokirjoituksista.
Yksityiskohtaiset kirjoitukset 800-luvulta ennen ajanlaskuamme -
kertovat muun muassa Juudean kuninkaasta Hiskiasta.
Haifan yliopiston raamatuntutkimuksen ja muinaisen historian professori -
Gershon Galil on kutsunut näitä kirjoituksia yhdeksi kaikkien aikojen -
tärkeimmistä arkeologisista löydöistä Israelissa.
Ne käsittävät kaikkiaan viisi uutta Juudan kuninkaan Hiskian kirjoitusta -
ja ne sisältävät yhdessä kymmeniä rivejä ja satoja eri kirjaimia.
Kirjoituksissa mainitaan Hiskian nimi ja esitetään yhteenveto -
hänen tärkeimmistä toimistaan -
hänen hallituskautensa 17 ensimmäisen vuoden aikana, -
mukaan lukien Siiloan tunneli, rituaaliuudistus, Filistean valloitus -
ja omaisuuden kerääminen.
Kirjoitukset osoittavat myös tarkan päivämäärän, -
jolloin kuuluisa Siiloan vesihanke valmistui,
eli vuonna 709 ennen ajanlaskuamme.
Nämä ovat täydellisimpiä käytettävissä olevia kuninkaallisia kirjoituksia, -
ja todistavat, että Israelin ja Juudan kuninkaat -
pitivät yllä tällaisia kirjoituksia.
Myös toinen arkeologinen löytö vahvis- taa Jerusalemin juutalaista historiaa.
Temppelivuoren läheltä löydetyt hopeakolikot todistavat selvästi, -
että päinvastoin, kuin palestiinalaiset väittävät, -
Temppelivuorella on tuhansia vuosia vanha juutalainen historia.
Jerusalemin Ofel-kaivauksissa Temppelivuoren eteläpuolella -
löydettiin harvinainen puolen shekelin kolikko, -
joka ajoittuu suuren kapinan aikoihin -
vuosiin 66―70 nykyistä ajanlaskuamme -
ja siis toisen Temppelin viimeisiin vuosiin.
Vain runsas viikko sitten esitettiin julkisesti 15 löydettyä hopeakolikkoa,
jotka nekin toimivat ajallisena todisteena -
makkabealaisten Hanukka-juhlaan liittyvästä kertomuksesta.
Ne löydettiin äskettäin Negevin autio- maassa suoritetuissa kaivauksissa.
Kahden Juudan kuninkaan, Jootamin ja Manassen, -
kerrotaan Toisessa aikakirjassa vahvistaneen Ofelin linnoituksia -
ja ne olivat joko hyvin lähellä kuningas Daavidin valloittamaa ja -
uudelleen käyttämää Siionin linnoitusta tai identtisiä sen kanssa.
Toisen temppelin hävittämisen jälkeen jääneestä tuhkakerroksesta löytyi -
kymmeniä suuren kapinan aikaisia juutalaisia kolikoita, -
joista suurin osa oli valmistettu pronssista.
Mukana oli myös erityisen harvinainen ja epätavallinen löytö, -
puolen shekelin hopearaha, joka on peräisin juuri suuren kapinan ajalta.
Toisen Temppelin aikana jokaisen juutalaisen miehen -
oli maksettava vuosittain puolen shekelin temppelivero, -
sillä rahoitettiin Temppelin ylläpitoa.
Israelin valtion Tiedusteluministeriö julkisti viime maanantaina -
maan kaikkien aikojen ensimmäisen kansallisen tiedusteluarvioraportin.
Sen mukaan maailma on siirtymässä kuvainnollisesti kuilun partaalle.
Tämän seurauksena samanaikaisesti iskevät kriisit järjestävät uudelleen -
planeetan geopolitiikan, tekniikan, taloudellisen järjestyksen -
ja monet muut tieteenalat alkaen terveydestä aina energiaan saakka.
Nämä tällaiset, useat toisiaan seuraavat kriisit -
tulevat vaikuttamaan kaikkiin elämän eri osa-alueisiin.
Tiedusteluministeriö julkaisi raportin Yhdysvalloissa -
ja useissa muissa länsimaissa normaaliin tapaan, -
raportoi Jerusalem Post sanomalehti.
Raportin kirjoittaneen kahdeksan asiantuntijan ryhmän suositukset -
käsittelivät kaikkia kansalliseen valtaan ja kestävyyteen liittyviä -
kriittisiä alueita, mutta paljon pidemmälle menevänä, -
kuin nojautuen pelkkään sotilaalliseen voimaan.
Käsitellyissä vaara-alueissa olivat esillä terveys, energia ja vesi.
Raportissa tunnustettiin myös Israelin asemassa tapahtunut suuri muutos -
sen jälkeen, kun se on kehittynyt energiasta riippuvaisesta -
heikosta maasta energiariippumattomaksi, -
jota sen merirannikkoalueilla viime vuosikymmeninä löydetyt -
maakaasuesiintymät ovat vahvistaneet ennen näkemättömällä tavalla.
Raportin mukaan Israelin ei ehkä ole enää jatkossa helppoa ylläpitää -
geopoliittista tasapainoa ja positiivisia suhteita -
Yhdysvaltojen, Kiinan ja Venäjän kanssa, -
näiden valtojen siirtyessä avoimesta kilpailusta yhä suurempaan konfliktiin.
Yhdysvallat julkaisee tällaisen raportin joka neljäs vuosi, -
NATO, Euroopan unioni, Singapore ja useat suuret yritykset, kuten RAND, -
julkaisevat säännöllisesti tällaisia raportteja, -
ja Israelin tiedustelupalvelun arvio oli samansuuntainen niiden kanssa.
Raportti katsoi eteenpäin suuntauksiin -
painopisteenä vain 10 vuoden aikajana.
Israelin pääministeriehdokas Benjamin Netanjahu -
kritisoi voimakkaasti erästä Yhdysvaltojen suurinta sanomalehteä,
New York Times:a, siitä, että lehti oli varoittanut -
vaalien jälkeisen Israelin tulevan hallituksen olevan uhka demokratialle.
Viikko sitten New York Times maalasi synkän kuvan Israelin tulevaisuudesta
väittäen, että kansakunnan demokraattisesti valittu hallitus -
asettaa ihanteen, joka kuvaa demokraattista juutalaisvaltiota, -
olevan vaarassa.
Seuraavana iltana julkaistussa lyhyessä twitter viestissään -
Benjamin Netanjahu vastasi ja syytti lehteä -
Holokaustin hautaamisesta vuosiksi takasivuilleen ja -
Israelin demonisoimisesta vuosikymmenien ajan.
Lisäksi Netanjahu syytti lehteä Israelin kansan valitseman -
tulevan hallituksen imagon ennenaikaisesta heikentämisestä.
Samalla kun New York Times jatkaa Lähi-idän yhden todellisen ja ainoan -
demokratian ja Amerikan parhaan liittolaisen halventamista alueella, -
jätän edelleen huomiotta sen perusteettomia neuvoja -
ja keskityn sen sijaan vahvemman ja vauraamman maan rakentamiseen -
ja siteiden vahvistamiseen Amerikkaan.
New York Timesin tänä vuonna Israelia koskevasta uutisoinnista, -
Netanjahu totesi, että sanomalehti oli keskittynyt enemmän Israeliin -
kuin mihinkään muuhun Lähi-idän maahan.
Julkaisuista yli puolet oli kielteisiä kuvatessaan juutalaisvaltiota, -
noin kolmannes oli neutraaleja ja vain 13 prosenttia oli myönteisiä.
Viime vuosina New York Times on julkaissut mm. mielipidekirjoituksen, -
joka tuomitsi Israelin toimia terroria vastaan -
syyttämällä juutalaisvaltion sotilaallisia toimia -
Hamasin hallinnoiman Gazan infrastruktuurin tuhoamisessa.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Uutistoimitus toivottaa oikein rauhallista ja siunattua joulunaikaa.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7